S-2558/2021

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 4. maí 2021, á hendur J-kk-þgf G-kk-þgf S-kk-þgf, kt. [...], [...], [...], fyrir skjalafals og rangfærslu sönnunargagna með því að hafa:

1. Fimmtudaginn 12. október 2017, á dómþingi Héraðsdóms Reykjavíkur þar sem tekið var fyrir mál nr. E- 1691/2017 sem höfðað var á hendur ákærða af Rototilt Group ABtil innheimtu skuldar, í blekkingarskyni lagt fram reikning nr. [...]frá Geymslum ehf., kt. [...], sem ákærði hafði falsað með því að breyta upplýsingum um greiðanda, efni og fjárhæð svo reikningurinn bar með sér að vera gefinn út á ákærða vegna geymslukostnaðar að fjárhæð kr. 1.720.600. Framangreint skjal lagði ákærði fram til að styðja við gagnkröfu sína um skuldajöfnun og reyndi þannig að koma því til leiðar að kr. 1.720.600 kæmu til lækkunar á fjárkröfu Rototilt Group AB.

2. Miðvikudaginn 27. desember 2017, í blekkingarskyni sent tölvubréf til H-kk-ef H. G-kk-ef, fulltrúa G-kk-ef S-kk-ef, lögmanns Rototilt Group AB, með þremur viðhengjum sem innihéldu skjöl, sem á eftir greinir, sem ákærði hafði falsað með því að breyta þeim efnislega svo þau bæru með sér að ákærði hefði greitt kr. 1.720.600 til Geymslna ehf. Nánar tiltekið var um að ræða eftirfarandi: a. Skjal með heitinu „reikningur mynd. jpg“ sem hafði að geyma ljósmynd af reikningi [...]frá Geymslum ehf., sem ákærði hafði áður falsað og lagt fram eins og frá er greint í 1. tl. ákæru. b. Skjal með heitinu „islandsbanki. is _ Yfirlit _ Bankareikningar fyrri. pdf“, sem innihélt reikningsyfirlit með færslum af reikningi ákærða nr. [...] frá 6. október 2017 auk yfirlits með nánari upplýsinga um millifærslu þann dag en ákærði hafði breytt upplýsingum skjalsins þannig að þær báru með sér að ákærði hefði millifært kr. 518.000 til Geymslna ehf. c. Skjal með heitinu „islandsbanki. is _ Yfirlit _ Bankareikningar. pdf“ sem innihélt reikningsyfirlit með færslum af reikningi ákærða nr. [...]frá 17. október 2017 auk yfirlits með nánari upplýsinga um millifærslu þann dag en ákærði hafði breytt upplýsingum skjalsins þannig að þær báru með sér að ákærði hefði millifært kr. 1.202.600 til Geymslna ehf.

Framangreind skjöl lagði ákærði fram utan réttar, í sáttaumleitunum við Rototilt Group AB, og reyndi þannig að koma því til leiðar að kr. 1.720.600 kæmu til lækkunar á fjárkröfu Rototilt Group AB.

Telst háttsemi ákærða í 1. tl. varða við 1. mgr. 155. gr. og 162. gr. almennra hegningarlaga nr. 19/1940 og í 2. tl. við 2., sbr. 1. mgr. 155. gr. og 1. mgr. 162. gr. sömu laga.

Þess er krafist að ákærði verði dæmdur til refsingar og til greiðslu alls sakarkostnaðar.

Ákærði sótti ekki þing við þingfestingu málsins og hafði ekki boðað forföll en hafði verið birt ákæra og fyrirkall. Verður málið dæmt samkvæmt heimild í a-lið 1. mgr. 161. gr. laga nr. 88/2008 um meðferð sakamála enda var þess getið í fyrirkallinu að þannig gæti farið um meðferð málsins. Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 27. apríl 2021, hefur ákærði ekki áður sætt refsingu og verður það metið honum til refsimildunar, sbr. 5. tölul. 1. mgr. 70. gr. almennra hegningarlaga nr. 19/1940. Þá er einnig litið til þess við ákvörðun refsingar hve langur tími er liðinn frá því brot ákærða voru drýgð og þar til ákæra var gefin út í málinu en ákærða verður ekki kennt um þá töf. Á hinn bóginn er einnig horft til 6. tölul. 1. mgr. 70. gr. almennra hegningarlaga nr. 19/1940 við ákvörðun refsingar.

Með hliðsjón af framangreindum atriðum, sakarefni málsins og að virtri 77. gr. almennra hegningarlaga nr. 19/1940, þykir refsing ákærða hæfilega ákveðin fangelsi í 6 0 daga, en fresta skal fullnustu refsingarinnar og falli hún niður að liðnum tveimur árum frá birtingu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Engan sakarkostnað leiddi af meðferð málsins.

Af hálfu ákæruvaldsins flutti málið B-kk-nf E-kk-nf aðstoðarsaksóknari fyrir G-kk-þf Þ. S-kk-þf aðstoðarsaksóknara.

S-kvk-nf D-kvk-nf J-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, J-kk-nf G-kk-nf S-kk-nf, sæti fangelsi í 6 0 daga en fresta skal fullnustu refsingarinnar og falli hún niður að liðnum tveimur árum frá birtingu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

S-kvk-nf D-kvk-nf J-kvk-nf